Zlatna kolekcija (Crvena jabuka)
Zlatna kolekcija treći je kompilacijski album sarajevske pop, rok grupe Crvena jabuka. Objavila ga je zagrebačka izdavačka kuća Croatia Records u CD izdanju i na kaseti 2004. godine. Album sadrži 38 pjesama, koje predstavljaju pregled nekih od značajnijih radova počevši od bržih rok i pop pjesama pa sve do laganih balada snimljenih tokom do tada njihove devetnaestogodišnje muzičke karijere. Ujedno, ove pjesme su redovni dio koncertnog repertoara Crvene jabuke. Kompilacijski album "Zlatna kolekcija" objavljen je godinu prije njihovog studijskog albuma Oprosti što je ljubavna. Dizajn za omot albuma uradio je Nikša Martinac.